Arsti nõuanded Psühhiaatria Depressioon 24.11.06 / Psühhiaatria
Kuu aega tagasi jättis mu tüdruk mind maha, p6hjustel, millest ka ise aru saan. Nüüd tunnen end väga halvasti, mul on depressioon. Unehäired, pole söögiisu ning 6ppetööle keskendumine on raske. Juhtum tundub pealtnäha tüüpilise juhtumina, kuid kardan, et asi on natuke kaugemale läinud.
Tegemist oli mu elu esimese armastusega. Mul on olnud 6nnetu lapsep6lv, elasin nooruses koos emaga, kellel olid tugevad alkoholi probleemid, täispeaga on ta ka mind korduvalt löönud. Ei saanud kodust eluteele mingit soojustuneet kaasa. Lühemaid suhteid naistega on mul muidugi ka varem olnud, kuid mitte kellegagi nii head klappi, kui Jaanikaga (nimi muudetud), kes mu nüüd maha jättis.
Ma ei olnud tema vastu piisavalt hooliv, ei näidanud talle k6ik see aeg piisavalt palju välja, kui palju teda koguaeg armastan. Olin meie suhte kohapealt liiga passiivne. Kuigi tema pingutas meie suhte nimel väga palju, k6ik see 1,5 aastat, kui juba Saksamaal elasin. Ning ta oleks mu l6puni ära oodanud, kui poleks arvanud, et ei hooli temast. Mul endal pole perekonnatoetust. Tema andis mulle seda. Kuid ma ei osanud seda 6igel ajal hinnata. Kui aru sain, oli juba liiga hilja, ta oli juba teise juurde läinud. Ning nüüd m6tlen pidevalt, et miks pidin nii loll olema ja k6ige kallima inimese vastu nii passiivne olema. Kui oma veast aru sain, püüdsin seda talle muidugi selgitada. Kuid oli juba lootusetult liiga hilja. Ning nüüd olen depressioonis. Asja teeb vist ka see hullemaks, et pean olema Saksamaal. M6tlen, et peaks kuskilt antidepressante muretsema.
Oleksin väga tänulik, kui oskaksite kuidagi aidata
Olen ka Saksamaal mitmeid-mitmeid kordi õpingutel-täiendustel käinud - tore. Seda toredust tulebki eelkõige tunnetada. Lähisuhete küsimuses on nüüd uus kogemus olemas ja ka seda on juhtunud paljudega. Ja paljud on sellest armuvalumurest ikkagi ka üle saanud. Ilmas leidub teisigi, kes sama hell ja hea - selline on laulusõna ja eks selleski oma õpetuseiva. Antidepressante ilmselt küll vaja ei ole. Kergelt füüsilisi harjutusi ja korralikult puhata - nii see reipus tulebki, nii see meeleolu paraneb, nii need uued sõprussidemed tekivad. Küll tekivad. Ema andis Sulle parima, mida tema suutis anda ja selle eest tuleb olla talle tänulik. Ja eks selle alkoholi osas olid tal ka omad põhjused. Probleemide lahendus ei ole enneminevikus (nagu psühhoanalüütikud paljudel juhtudel ületähtsustatult esile toovad), lahendid on olevikus ja Sinu tegemistega juhitavad. Ja mõnedest varasematest vastustest leiad ka mõned soovitused uutmoodi tegemisteks. Parimate soovidega, Jüri O.-M. Ennet Kas see arutelu oli kasulik?